Guinness

Guinness é unha marca de cervexa negra de tipo stout elaborada inicialmente por Arthur Guinness (1725-1803) e na fábrica St. James's Gate Brewery, situada na cidade de Dublín (Irlanda). Esta cervexa é coñecida polo seu singular gusto a malte. Elabórase dende 1759 e baséase no estilo porter orixinado en Londres a principios de 1700. Trátase dunha das cervexas máis coñecidas do mundo e expórtase á meirande parte dos países. É a cervexa máis popular entre os irlandeses, sendo a bebida alcohólica máis vendida de tódolos tempos en Irlanda, onde Guinness & Co. ten uns ingresos de 2000 millóns de euros anuais.

A cervexa Guinness é toda unha icona en Irlanda, sendo un caso especial no que unha marca de bebida alcohólica elaborada por unha empresa privada chegou a identificarse coa alma dunha nación; de feito a imaxe de Guinness é asociada directamente con Irlanda e co pobo irlandés. Dende 1997 pertence á multinacional cervexeira Diageo, con sede en Londres, logo da fusión de Guinness UDV e Grand Metropolitan plc.

 Historia 
miniatura|The St. James's Gate Brewery.
O fundador da empresa cervexeira foi Arthur Guinness, que comezou coa elaboración das ales inicialmente en Leixlip, na empresa denominada St. James's Gate Brewery, en Dublín (Irlanda) o 31 de decembro de 1759. Asinou un contrato de arrendamento dunha cervexaría abandonada durante 9000 anos pola cantidade inicial de 100 libras cunha renda anual de 45 libras por ano que incluía o dereito á auga. No museo da Fábrica de Guinness pódese ver o contrato de alugamento.Guinness celebrates 250 years A fábrica de cervexa tiña unha extensión de 4 acres (1,6 hectáreas) e só un tanque para ferver, un kieve, un muíño, dous depósitos de malte, cortes para 12 cabalos e un graneiro para almacenar 200 toneladas de feo. Arthur comezou a fabricar porter, un tipo de cervexa negra, e ale. Dez anos despois da apertura da fábrica, o 19 de maio de 1769, Guinness exportou por primeira vez cando enviou seis barrís de cervexa a Inglaterra.

Chegouse a crer que esta cervexa foi a primeira en orixinar o tipo stout. Porén, a primeira referencia documental ao stout en relación a unha cervexa Guinness foi nunha carta no manuscrito Egerton datado en 1677,Amazon Online Reader: Stout (Classic Beer Style Series, 10) case cerca de 50 anos antes de que Arthur Guinness nacese. O primeiro uso da palabra stout no contexto da cervexa Guinness foi o seu stout-porter de 1820. Guinness elaborou a súa primeira cervexa porter no ano 1778.

O 16 de maio de 1775, encargouse a un comité e a un alguacil do concello de Dublín que cortasen e pechasen a canle (o Grand Canal en James's Street de Dublín comezara a construírse en 1757 e permitía o acceso por auga ao porto de Shannon e a Limerick e que era fundamental para a fábrica de cervexa ao permitir o transporte de barrís e materias primas ata ben avanzado o século XX) da cal a fábrica de cervexa extrae a auga, Arthur Guinness viuse forzado a brandir unha piqueta para protexer a súa fonte de subministración. A disputa resolveuse finalmente en 1784, cando se lle concederon dereitos sobre a auga durante un período de 8975 anos.

Arthur Guinness comezou a comercializar a cervexa negra porter en 1778. As primeiras cervexas Guinness que empregaron o termo foron as Single Stout e Double Stout nos anos 1840."Guinness's Brewery in the Irish Economy 1759–1876", Patrick Lynch and John Vaizey, publicado en 1960, páxinas 150–151 Guinness producía soamente tres variacións dun só tipo de cervexa: porter ou single stout, dobre ou extra e foreign stout para a exportación.http://www.oxforddnb.com.ezproxy.lib.le.ac.uk/view/article/33601/33601?back=,61601,11726,33600

Nos década de 1790 produciuse a primeira grande expansión da empresa cervexeira. As cubas 1 e 2, que seguen existindo hoxe en día, foron construídas durante esta expansión. Aparecen no mapa por primeira vez en 1820.

En 1799 Arthur Guinness fabrica o último ale de Dublín cando tomou a decisión de concentrarse unicamente na produción da cervexa porter cada vez máis popular, e en 1801 fabricou por primeira vez a porter das Indias Occidentais (precursora da Guinness Foreign Extra Stout da actualidade).

A principios do século XIX a cervexa Guinness aumenta as súas exportacións, exportando por primeira vez a Lisboa en 1811 e a Barbados, Guernsey, Trinidad e Tobago e Serra Leoa na década de 1820, isto fixo que a Guinness fose cada vez máis coñecida no mundo, aparecendo nun xornal de Dublín un anuncio de Guinness’s East & West India Porter en 1824. Parte desta popularidade, especialmente en Europa, débese a que segundo se di, contribuíu á recuperación dun oficial de cabalería ferido na batalla de Waterloo (este feito recórdase nun anuncio de 1930).

Guinness converteuse nun dos tres cervexeiros británicos e irlandeses máis importantes, elevando as vendas de 350 000 barrís en 1868 a 779 000 en 1876. En outubro de 1886 Guinness converteuse nunha compañía pública, cunha media de vendas de 1 138 000 barrís ao ano. Guinness rexeitou ofrecer a súa cervexa con desconto e sen anunciala.

 Composición 
A cervexa de malte de Guinness (Guinness stout) componse de auga, cebada, malte, lúpulo e lévedo de cervexeiro. Menciónase que na súa elaboración se emprega a auga procedente das montañas de Wicklow e non do río Liffey como ás veces se pensa. Unha porción da cebada é feita escamas e asada para darlle á Guinness a súa cor escura rubí e o seu sabor característico. É pasteurizada e filtrada.

A cervexa comercializada en barrís (Draught beer) contén certas cantidades de nitróxeno (N2) así como dióxido de carbono. O nitróxeno é moito menos soluble que o dióxido de carbono (CO2), o que permite á cervexa almacenarse nestes recipientes sen que se converta nunha bebida carbonatada. A alta presión do gas disolto permite que se formen pequenas burbullas e ao servirse se xere a súa escuma característica. A cremosidade da Guinness de barril débese en parte á súa pequena cantidade de dióxido de carbono e deste xeito xéranse pequenas burbullas debido ao uso de gas de nitróxeno a alta presión. A versión da cervexa denominada Original Extra Stout ten un sabor bastante diferente e contén só dióxido de carbono, dándolle un sabor máis ácido.

A pesar da súa reputación de «comida nun vaso» ou «pan líquido», Guinness só contén 198 calorías por pinta (1460kJ/L), menos que a mesma cantidade que un vaso equivalente de leite desnatado ou dun zume de laranxa. Guinness non é axeitada para veganos e vexetarianos debido ao uso de ictiocola para refinala, que provén do peixe.

 Elaboración 
A cebada é preparada de tres xeitos: malteada, en folerpas e tostada (para darlle a súa cor característica). Esta cebada móese nun muíño e posteriormente, a masa de cebada mestúrase con auga quente e esmágase para levala despois a un barril de malte. Déixase macerar durante unha hora para que os amidóns se convertan en azucres, producindo un mosto de cervexa doce. A continuación engádese o lúpulo ao mosto de cervexa nunha marmita de 20 toneladas, férvense os ingredientes a altas temperaturas durante uns 90 minutos e cóase. O mosto co lúpulo arrefríase e engádeselle o fermento, para despois pasalo a unha vasilla na que os azucres se converten en alcohol. Déixase fermentar durante 48 horas e extráese o lévedo por centrifugación. O líquido resultante xa é stout, é a Guinness madura, e acondiciónase durante 10 días en grandes tanques antes de pasala aos barrís ou embotellala para o seu consumo.

 Guinness e a saúde 
Realizáronse estudos que indican que a Guinness pode ser beneficiosa para o corazón. Os investigadores demostraron que os compostos antioxidantes presentes na Guinness, similares aos presentes en certas verduras e froitas, son os responsables destes efectos saudables porque moderan o depósito de colesterol malo nas paredes arteriais.

Guinness dirixiu unha campaña publicitaria nos anos 20 do século XX que se derivaba dunha investigación de mercado na que a xente dicía á compañía que parecían sentirse mellor despois da súa pinta. Naceu así o slogan "Guinness is Good fou You" (en galego Guinnes é boa para vostede). Este tipo de anuncios de bebidas alcohólicas que implica a mellora das calidades individuais está agora prohibido en Irlanda. Diageo, a compañía que agora fabrica Guinness cambiouno por "Nunca facemos reclamacións médicas polas nosas bebidas."Guinness could really be good for you

 Bibliografía 
 Patrick Lynch e John Vaizey - Guinness's Brewery in the Irish Economy: 1759-1876 (1960) Cambridge University Press
 Frederic Mullally - The Silver Salver: The Story of the Guinness Family (1981) Granada, ISBN 0-246-11271-9
 Brian Sibley - The Book Of Guinness Advertising (1985) Guinness Books, ISBN 0-85112-400-3
 Peter Pugh - Is Guinness Good for You: The Bid for Distillers – The Inside Story (1987) Financial Training Publications, ISBN 1-85185-074-0
 Edward Guinness - The Guinness Book of Guinness (1988) Guinness Books
 Michele Guinness - The Guinness Legend: The Changing Fortunes of a Great Family (1988) Hodder and Stoughton General Division, ISBN 0-340-43045-1
 Jonathan Guinness - Requiem for a Family Business (1997) Macmillan Publishing, ISBN 0-333-66191-5
 Derek Wilson - Dark and Light: The Story of the Guinness Family (1998) George Weidenfeld & Nicolson, Ltd., ISBN 0-297-81718-3
 S.R. Dennison e Oliver MacDonagh - Guinness 1886-1939: From Incorporation to the Second World War (1998) Cork University Press, ISBN 1-85918-175-9
 Jim Davies - The Book of Guinness Advertising (1998) Guinness Media Inc., ISBN 0-85112-067-9
 Al Byrne - Guinness Times: My Days in the World’s Most Famous Brewery (1999) Town House, ISBN 1-86059-105-1
 Michele Guinness - The Guinness Spirit: Brewers, Bankers, Ministers and Missionaries (1999) Hodder and Stoughton, ISBN 0-340-72165-0
 Mark Griffiths - Guinness is Guinness: The Colourful Story of a Black and White Brand (2004) Cyan Communications, ISBN 0-9542829-4-9
 Tony Corcoran - The Goodness of Guinness: The Brewery, Its People and the City of Dublin (2005) Liberties Press, ISBN 0-9545335-7-7

 Notas 

 Véxase tamén 

 Ligazóns externas 
 Sitio web oficial de Guinness
 Selección dalgúns anuncios de Guinness 

Categoría:Marcas de cervexa de Irlanda